Alice in Chains

Alice in Chains er et grunge/alternativ metal-band fra Seattle som ble dannet i 1987, og regnes for å være et av «de fire store» innen grunge-sjangeren. Bandet fikk et lite gjennombrudd i 1990 med singelen Man in the Box, men det var med albumet Dirt fra 1992, som fulgte i kjølvannet av grunge-bølgen som ble startet av Nirvana, at bandet fikk sitt virkelige gjennombrudd.

Alice in Chains' musikk var inspirert av band som Black Sabbath, The Stooges og Led Zeppelin, og var mer metal-orientert enn de andre bandene som ble plassert i grunge-sjangeren. Samtidig var gruppa et allsidig band som behersket mer enn tunge gitarriff, noe som bevises i de akustiske EP-ene Jar of Flies og Sap.

Gruppens tekster var av det mørke slaget, og handlet ofte om død, ensomhet og narkotikamisbruk. Tekstene på Dirt bar tydelig preg av at vokalist Layne Staley slet med tungt heroinmisbruk, noe som også medvirket til gruppas oppløsning og Staleys død.

Alice in Chains ble aldri offisielt oppløst, men grunnet Staleys narkotikamisbruk gav bandet aldri ut et eneste studioalbum etter Alice in Chains fra 1995, og bandets siste turné var i 1993. Frustrert over bandets inaktivitet, gav gitarist Jerry Cantrell ut soloalbumet Boggy Depot i 1998, og senere Degradation Trip, etter Staleys død i 2002.

Layne Staley døde av en overdose heroin i april 2002. Han ble funnet død i sin leilighet 19. april, og rettsmedisinerne konkluderte med at han da hadde vært død i to uker, hvilket betyr at han muligens døde 5. april, på dagen åtte år etter at Kurt Cobain begikk selvmord.

I 2005 ble bandet startet på nytt, de fikk en ny vokalist William DuVall, de begynte på et nytt studioalbum som ble gitt ut i 2009, 14 år etter at deres siste studioalbum ble lagd.

Selv om Alice in Chains ikke oppnådde samme kommersielle suksess som Nirvana, Pearl Jam og Soundgarden, regnes de som et av de mest innflytelsesrike bandene i sin sjanger. Band som Staind, Nickelback og Godsmack oppgir alle Alice in Chains blant sine viktigste inspirasjonskilder.

Studioalbum

Facelift (1990–1992)

Facelift er det første studioalbumet til Alice in Chains og ble utgitt 21. august 1990. Det var det første grungealbumet som kom på 50.-plass på Billboard Top 200 i USA, og var det andre etter Soundgardens Louder than Love til å komme på 1.-plass på Heatseekers takket være singlene «We Die Young» og «Man in the Box». Albumet har blitt sertifisert dobbel platinium i Amerika og det har blitt solgt over 2 millioner kopier av albumet bare i USA. Det ble gitt ut fire singler, «We Die Young», «Man in the Box», «Bleed the Freak» og «Sea of Sorrow», som alle klarte seg bra kommersielt.

Dirt (1992–1995)

Dirt er det andre studioalbumet til Alice in Chains og ble utgitt 29. september 1992. Albumet er et kritikkerrost album og blir sett som en klassiker fra gullalderen til Grunge og satte Alice in Chains opp sammen med de store grungebandene som Nirvana, Soundgarden og Pearl Jam. Albumet kom på 6.-plass på Billboard 200. Albumet var innspilt på samme tid da Layne Staley hadde problemer med dop som etter hvert ville føre til hans død i 2002. Albumet har blitt sertifisert 4x platina. Det ble gitt ut 5 singler «Would?», «Them Bones», «Rooster», «Angry Chair» og «Down in a Hole» som alle klarte seg bra kommersielt, men det var særlig «Would?», «Down in a Hole» og «Angry Chair» som gjorde det bra.

Alice in Chains (1995–2008)

Alice in Chains, som også har blitt kjent som Tripod, ble gitt ut i 1995 og var det siste studioalbumet lagd sammen med Layne Staley. Albumet solgte bra, men ikke like mye som deres forrige album Dirt. Albumet ble sertifisert dobbel platinium i USA. Alle sangene er lagd unntatt «Grind», «Heaven Beside You», og «Over Now» ble skrevet av Layne Staley. Dette  ble det siste studio albumet Layne Staley lagde, fordi hans dopproblemer etter hvert tok knekken på ham.  Han døde i 2002, åtte år etter at Kurt Cobain gikk bort. Dette albumet var det første som kom på 1.-plass på Billboard 200 av Alice in Chains' studioalbum.

Nytt studioalbum (2008–Fremtid)

Alice in Chains har sagt at de skal gi ut deres nye studioalbum i 2009. Bandet har fått en ny vokalist fordi Layne Staley døde av en overdose av heroin/kokain i 2002.

Trommeslager Sean Kinney snakket om at han ønsket å lage et nytt studioalbum:

The Blady (turné-medlem) uttalte dette om det nye albumet:

Medlemmer 
Medlemmer
 Jerry Cantrell – Gitarist (1987–)
 Mike Inez – Bassist (1993–)
 Sean Kinney – Trommeslager (1987–)
 William DuVall – Vokalist  (2006–)

Tidligere medlemmer
 Layne Staley – Vokalist (1987–2002)
 Mike Starr – Bassist (1987–1992)

Diskografi

Eksterne lenker 
 
 
 
 

 
Alternativ metal-band fra USA
Band etablert i 1987
Alternative rockegrupper